Oficialusis leidinys L 200 , 24/08/1995 p. 0052 - 0064



Komisijos sprendimas 1995 m. liepos 27 d. pateikiantis veterinarijos sertifikatų pavyzdžius importuojant iš trečiųjų šalių termiškai apdorotą pieną, pieno pagrindo produktus ir žalią pieną, skirtus žmonėms vartoti ir gabenamus į surinkimo, standartizacijos centrą, apdorojimo ar perdirbimo įmonę (tekstas svarbus EEE) (95/343/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. birželio 16 d. Tarybos direktyvą 92/46/EEB, dėl sveikatos taisyklių, reglamentuojančių žalio ir termiškai apdoroto pieno bei pieno pagrindo produktų gamybą ir jų tiekimą į rinką [1], su paskutiniais pakeitimais, padarytais Austrijos, Suomijos ir Švedijos stojimo aktu, ypač į jos 23 straipsnio 2 dalies b punktą, kadangi Komisijos sprendimas 95/340/EB [2] pateikia laikiną trečiųjų šalių, iš kurių valstybės narės leidžia importuoti pieną ir pieno pagrindo produktus, sąrašą; kadangi sąlygos, taikomos importuojant iš trečiųjų šalių žmonėms vartoti skirtą žalią pieną, termiškai apdorotą pieną ir pieno pagrindo produktus, turi būti bent jau tokios, kurios nustatytos Direktyvos 92/46/EEB II skyriuje Bendrijos produkcijai; kadangi Komisijos sprendime 95/342/EB [3] specifikuojami apdorojimo būdai, kurie turi būti taikomi žmonėms vartoti skirtam pienui, termiškai apdorotam pienui ir pieno pagrindo produktams iš trečiųjų šalių ar iš trečiųjų šalių dalių, kuriose yra snukio ir nagų ligos grėsmė; kadangi Direktyvos 92/46/EEB 23 straipsnyje nurodytame sertifikato pavyzdyje turi būti pateiktas pieno ar pieno pagrindo produkto, kuriam taikomas sertifikatas, aprašymas, atitinkamos nuorodos į Direktyvos 92/46/EEB II skyrių, pasirinkta kalba ar kalbos, kuriomis parengiamas sertifikatas, ir nurodytos pasirašiusiojo pareigos ar kvalifikacija; kadangi turėtų būti įvesta nuostata pirmiausia dėl sertifikato pavyzdžio žaliam pienui, kuris yra skirtas pristatyti į Europos bendrijos surinkimo centrą, standartizacijos centrą, apdorojimo ar perdirbimo įmonę, dėl sertifikato pavyzdžio žmonėms vartoti skirtam termiškai apdorotam pienui, pieno pagrindo produktams iš termiškai apdoroto pieno arba termiškai apdorotiems pieno pagrindo produktams iš trečiųjų šalių ir trečiųjų šalių dalių, kuriose nėra snukio ir nagų ligos grėsmės, dėl sertifikato pavyzdžio žmonėms vartoti skirtam termiškai apdorotam pienui, pieno pagrindo produktams iš termiškai apdoroto pieno arba termiškai apdorotiems pieno pagrindo produktams iš trečiųjų šalių ir trečiųjų šalių dalių, kuriose yra snukio ir nagų ligos grėsmė, ir dėl sertifikato pavyzdžio žmonėms vartoti skirtiems žalio pieno produktams; kadangi atsižvelgiant į skirtingą šių produktų pobūdį, turėtų būti įvesta nuostata dėl skirtingų veterinarijos sertifikato pavyzdžių; kadangi vėliau bus įvesta nuostata dėl veterinarinio sertifikato pavyzdžio žaliam pienui, skirtam žmonėms tiesiogiai vartoti; kadangi šiame sprendime numatytos priemonės atitinka Veterinarijos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Direktyvos 92/46/EEB 23 straipsnio 2 dalies b punkte nustatytas sertifikato pavyzdys žaliam pienui iš trečiųjų šalių, kuris numatomas priimti Europos bendrijos surinkimo centre, standartizacijos centre, apdorojimo ar perdirbimo įmonėje, ir tada skiriamas žmonėms vartoti, pateikiamas šio sprendimo A priede. Šį sertifikatą gali naudoti tik trečiosios šalys arba trečiųjų šalių dalys, išvardintos Sprendimo 95/340/EB priedo A skiltyje. 2 straipsnis Direktyvos 92/46/EEB 23 straipsnio 2 dalies b punkte nustatytas sertifikato pavyzdys žmonėms vartoti skirtam termiškai apdorotam pienui, pieno pagrindo produktams iš termiškai apdoroto pieno arba termiškai apdorotiems pieno pagrindo produktams iš trečiųjų šalių ir trečiųjų šalių dalių, kuriose nėra snukio ir nagų ligos grėsmės, pateikiamas šio sprendimo B priede. Šį sertifikatą gali naudoti tik trečiosios šalys arba trečiųjų šalių dalys, išvardintos Sprendimo 95/340/EB priedo B skiltyje. 3 straipsnis Direktyvos 92/46/EEB 23 straipsnio 2 dalies b punkte nustatytas sertifikato pavyzdys žmonėms vartoti skirtam termiškai apdorotam pienui, pieno pagrindo produktams iš termiškai apdoroto pieno arba termiškai apdorotiems pieno pagrindo produktams iš trečiųjų šalių ir trečiųjų šalių dalių, kuriose yra snukio ir nagų ligos grėsmė, pateikiamas šio sprendimo C priede. Šį sertifikatą gali naudoti tik trečiosios šalys arba trečiųjų šalių dalys, išvardintos Sprendimo 95/340/EB priedo C skiltyje. 4 straipsnis Direktyvos 92/46/EEB 23 straipsnio 2 dalies b punkte pateiktas sertifikato pavyzdys žmonėms vartoti skirtiems žalio pieno produktams iš trečiųjų šalių, pateikiamas šio sprendimo D priede. Šį sertifikatą gali naudoti tik trečiosios šalys arba trečiųjų šalių dalys, išvardintos Sprendimo 95/340/EB priedo A skiltyje. 5 straipsnis Siekiant užtikrinti kontrolės, nustatytos Tarybos direktyvos 90/675/EEB [4] 4 straipsnio 1 dalies trečioje įtraukoje, vykdymą, apie 2, 3 ir 4 straipsniuose nurodytus produktus turi būti pateikiama tokia informacija bent viena iš pristatymo šalies oficialiųjų kalbų: - eksportuojančios šalies pavadinimas, - įmonės patvirtinimo numeris, - jei produktai pagaminti iš žalio pieno arba gamybos metu nebuvo termiškai apdorojami – užrašas "iš žalio pieno", - jei tai pieno pagrindo produktai su besivystančia mikroflora – tinkamumo vartoti terminas. 6 straipsnis 1, 2, 3 ir 4 straipsniuose nurodyti veterinarijos sertifikatai turi būti originalūs, numeruoti, surašyti viename lape, visi užpildyti, datuoti ir pasirašyti kompetentingos institucijos, atsakingos už patikrinimą ir patvirtinimą, kad žalias pienas, termiškai apdorotas pienas ar pieno pagrindo produktai atitinka Direktyvos 92/46/EEB reikalavimus, atstovo; 7 straipsnis 1. 1, 2, 3 ir 4 straipsniuose nurodyti sertifikatai parengiami bent viena iš oficialiųjų valstybės narės, kurioje atliekami patikrinimai, kalba. 2. Sertifikate turi būti kompetentingos institucijos atstovo vardas, pavardė, pareigos ar kvalifikacija ir parašas, kompetentingos institucijos oficialus antspaudas, kurio spalva turi skirtis nuo sertifikato teksto spalvos. 8 straipsnis Šis sprendimas taikomas nuo 1996 m. vasario 2 d. 9 straipsnis Šis sprendimas skirtas valstybėms narėms Priimta Briuselyje, 1995 m. liepos 27 d. Komisijos vardu Franz Fischler Komisijos narys [1] OL L 268, 1992 9 14, p. 1. [2] OL L 200, 1995 8 24, p. 38. [3] OL L 200, 1995 8 24, p. 50. [4] OL L 373, 1990 12 31, p. 1. -------------------------------------------------- A PRIEDAS +++++ TIFF +++++ +++++ TIFF +++++ -------------------------------------------------- B PRIEDAS +++++ TIFF +++++ +++++ TIFF +++++ +++++ TIFF +++++ -------------------------------------------------- C PRIEDAS +++++ TIFF +++++ +++++ TIFF +++++ +++++ TIFF +++++ -------------------------------------------------- D PRIEDAS +++++ TIFF +++++ +++++ TIFF +++++ +++++ TIFF +++++ --------------------------------------------------